கேள்வி: தமிழ்த்தாய் வாழ்த்து பற்றி நீங்கள் என்ன அறிந்துள்ளீர்கள்?
பதில்: தமிழ்த்தாய் வாழ்த்து (''Tamil Thaai Vaalthu'') என்பது இந்திய மாநில அரசுகள் தமிழை ஆட்சி மொழியாய் கொண்டுள்ளவற்றில் பாடப்பெறும் வாழ்த்துப் பாடலாகும். இது தமிழ்த் தாய் வாழ்த்தி வணக்கம் செலுத்துவதாக அமையும். இப்பாடல் அரசு விழாக்கள், பள்ளிகளின் காலை இறைவணக்கக் கூட்டம் முதலான நிகழ்வுகளின் தொடக்கத்தில் பாடப்படுகிறது. இந்திய தேசிய கீதம் இறுதியில் பாடப்படும். தமிழக அரசு ஏற்றுக்கொள்ளப்பட்ட தமிழ்த்தாய் வாழ்த்துப் பாடலை எழுதியவர் சுந்தரனார் என்பவராவார். இவர் 1891-இல் எழுதி வெளியிட்ட புகழ்பெற்ற நாடக நூலான மனோன்மணீயம் நூலில் உள்ள பாயிரம் ''தமிழ்த் தெய்வ வணக்கம்'' எனும் தலைப்பிலுள்ள ஒரு பகுதி இப்பாடலாகும்.. இது பஃறாழிசைக் கொச்சகக்கலிப்பா என்ற பாவில் அமைந்துள்ளது என்பது குறிப்பிடத்தக்கது..
கேள்வி: தமிழ்த்தாய் வாழ்த்து - பாடல் வரிகள் குறித்து விரிவாக சொல்லுங்கள்.
பதில்: இப்பாடலின் பொருள், நீர் நிறைந்த கடலெனும் ஆடையுடுத்திய நிலமெனும் பெண்ணுக்கு, அழகு மிளிரும் சிறப்பு நிறைந்த முகமாகத் திகழ்கிற இந்தியக் கண்டத்தில், தென்னாடும் அதில் சிறந்த தமிழர்களின் நல்ல திருநாடும், பொருத்தமான பிறைபோன்ற நெற்றியாகவும், அதிலிட்ட மணம் வீசும் திலகமாகவும் இருக்கின்றன. அந்தத் திலகத்தில் இருந்து வரும் வாசனைபோல, அனைத்துலகமும் இன்பம்பெறும் வகையில் எல்லாத்திசையிலும் புகழ் மணக்கும்படி இருக்கின்ற பெருமை மிக்க தமிழ்ப்பெண்ணே! தமிழ்ப்பெண்ணே! இன்றும் இளமையாக இருக்கின்ற உன் சிறப்பானத் திறமையை வியந்து எங்கள் செயல்களை மறந்து உன்னை வாழ்த்துவோமே! வாழ்த்துவோமே! வாழ்த்துவோமே! இப்பாடல் சுந்தரனார் இயற்றிய பாடலின் திருத்தமேயாகும். அவர் எழுதிய மெய்ப்பாடல் கீழே கொடுக்கப்பட்டுள்ளது. தமிழிசைக் குறிப்பு :- இப்பாடல் முல்லைப்பாணி எனும் பண்ணில் அமைந்துள்ளது. மூன்றன் நடை தாளத்தில் அமைந்துள்ளது. முல்லைப்பாணி, முல்லத்தீம்பாணி, முல்லையந்தீங்குழல் (முல்லை அம் தீம் குழல்), சிறுமுல்லை, சாதாரி, தாரப்பண், காந்தாரப் பண், ஆசான், ஆசான் திறம் என பல்வேறு பெயர்கள் கொண்டுள்ளது. தமிழிசையின் முதல் பெரும்பண் செம்பாலை எனும் முல்லைப்பண் (அரிகாம்போதி / MixoLydian). இந்த முல்லைப்பண்ணின் திறப்பண் தான் சிறுமுல்லை (மோகனம் / Major Pentatonic). எனவே இது தமிழிசையின் முதல் சிறுபண். முல்லைப்பண், சிறுமுல்லை இரண்டு பண்களையும் தமிழர்கள் மிக உயர்வான இடத்தில் வைத்துக் கொண்டாடினர் எனும் உண்மையை நாம் தமிழ் இலக்கியங்களில் காணலாம். உலகெங்கிலும் பல நாகரிகங்களிலும், இரண்டாயிரம் ஆண்டுகள் முன்பிருந்து இன்றுவரை இந்த சிறுமுல்லைப்பண் மிகவும் புகழ்பெற்று பயன்பாட்டில் உள்ளது. தமிழ்த்தாய் வாழ்த்துக்கு இப்பண்ணைத் தெரிவு செய்தது பாராட்டுக்குரிய செயல். தமிழிசைப் பண்கள் குறித்து இந்தப் பக்கத்தில் பழந்தமிழ் இசை#பழந்தமிழிசையில் பண்கள் காணலாம்.
கேள்வி: தமிழ்த்தாய் வாழ்த்து - பாடப்பட்ட சில சிறப்பான தருணங்கள் என்பது என்ன?
பதில்: *கத்தோலிக்கத் திருத்தந்தை பிரான்சிசு தேவசகாயம் பிள்ளைக்கு 2022 மே 15 அன்று உரோம் நகரில் நடந்த விழாவில் புனிதர் அறிவித்தார். அந்நிகழ்வில் தமிழ்த்தாய் வாழ்த்து பாடப்பட்டது. *சென்னையில் 28 சூலை, 2022-ல் நடந்த 44 ஆவது சதுரங்க ஒலிம்பியாடு நிகழ்ச்சியில் தமிழ்த்தாய் வாழ்த்து பிரம்மாண்ட அரங்கிசையாக இசையமைப்பாளர் ஜேம்ஸ் வசந்தன் குழுவினரின் 100-குரல் சேர்ந்திசை வடிவில் சிறப்பாக பாடப்பட்டது. இக்காணொளியில், பாடல் துவங்கும் முன்பே 1-2-3, 1-2-3 என மூன்றன் நடையில் தாளமெட்டுக்கள் ஒலிப்பதைக் கேட்கலாம் [https://www.youtube.com/watch?v=1nPtp04KYQc&ab_channel=ThanthiTV https://www.youtube.com/watch?v=1nPtp04KYQc]